Pontus Heinrich Johannes Paucker
Pontus Heinrich Johannes Paucker (11. august/23. august 1823 Simuna – 31. märts/12. aprill 1855 Kullamaa) oli Eesti vaimulik. Paucker õppis aastast 1837 Tallinna gümnaasiumis. Tartu Ülikooli usuteaduskonnas õppis ta aastatel 1842–1847. Akadeemiliselt kuulus ta Korporatsioon Estonia ridadesse. Töötas seejärel koduõpetajana. Ordineeriti õpetajaks 1. mail/13. mail 1849. Oli aastatel 1849–1855 Kullamaa Püha Johannese koguduse õpetaja. Oli aastast 1849 Kullamaa piibliseltsi juhataja.